Mads Vad kom blandt andet forbi Torvet i Hadsund, hvor han gav den hele armen som auktionarius, og alle kunne gøre en god handel. - Folk er rigtigt glade, når jeg møder dem rundt omkring. Jeg er med, fordi jeg synes, det er godt formål, vi samler ind til, og så er det en fornøjelse at komme rundt og snakke med folk, siger Mads Vad, der er kendt for flere gange at have været med i TV2s program Vild Med Dans. - Folk kommer selvfølgelig også hen og lige vil høre om, hvordan det er at være med i Vild Med Dans, og hvordan mine dansepartnere har været at danse med. Så dagen er en blanding af Vild Med Dans og velgørenhed, det er dejligt, siger Mads Vad. Han håber, at kunne samle 100.000 kroner ind i løbet af søndagen. Det var den lokale handelsstandsforening, som sørgede for, at der var noget at byde på. Auktionen er landsdækkende og arrangeret af ugebladet Ude og Hjemme. ved en af de mange velgørenhedsauktioner som samler penge til kræftramte børn på landets hospitaler Sync

Referat:
Flere steder rundt om i Nordjylland kunne man søndag møde Vild Med Dans-danseren, Mads Vad - men det var ikke for at danse, han tog på nordjysk turne. Mads Vad samlede ind til fordel for kræftramte børn.